
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1742 


ΑΠΟΦΑΣΕΙ Σ 

Αριθμ. 67002 

Μέτρα εύρυθμης λειτουργίας της αγοράς στον τομέα 
του καπνού. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Τις διατάξεις: 

1. Του άρθρου 22 παρ. 3 του ν. 992/1979 «Περί οργα- 
νώσεως των διοικητικών υπηρεσιών για την Εφαρμογή 
της Συνθήκης Προσχώρησης της Ελλάδος στις Ευρω¬ 
παϊκές Κοινότητες και ρύθμισης συναφών θεσμικών και 
οργανωτικών θεμάτων» (Φ.Ε.Κ. 280/Α/1979). 

2. Του άρθρου 1, παρ. 1,2 και 3, του ν. 1338/1983 «Εφαρ¬ 
μογή του Κοινοτικού Δικαίου» (Φ.Ε.Κ. 34/Α/1983), όπως 
η παράγραφος 1 τροποποιήθηκε με τη διάταξη του άρ¬ 
θρου 6, παρ. 1 του ν. 1440/1984 «Συμμετοχή της Ελλάδος 
στο κεφάλαιο, στα αποθεματικά και στις προβλέψεις 
της Ευρωπαϊκής Τράπεζας Επενδύσεων, στο κεφάλαιο 
της Ευρωπαϊκής Κοινότητας Άνθρακος και Χάλυβος 
και του Οργανισμού Εφοδιασμού ΕΕΙΒΑΤΟΜ» (Φ.Ε.Κ. 
70/Α/1984), του άρθρου 65 του ν. 1892/1990 (Φ.Ε.Κ. 101/ 
Α/1990), του άρθρου 31 ν. 2076/1992 και του άρθρου 19 
του ν. 2367/1995. 

3. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» όπως η νομο¬ 
θεσία αυτή κωδικοποιήθηκε και τέθηκε σε ισχύ με το 
π.δ. 63/2005 (98/Α/2005). 

4. Τους Κανονισμούς (ΕΚ): 

α) 1290/2005 του Συμβουλίου, «για τη χρηματοδότηση 
της κοινής γεωργικής πολιτικής» (Ε. 209/2005). 

β) 1782/2003 του Συμβουλίου (ΕΕΙ_ 270/2003), άρθρο 
69, «περί θέσπισης κοινών κανόνων για τα καθεστώτα 
άμεσης στήριξης στα πλαίσια της κοινής γεωργικής 
πολιτικής και θέσπισης ορισμένων καθεστώτων στήρι¬ 
ξης για τους γεωργούς και τροποποίησης των κανο¬ 
νισμών (Ε.Ο.Κ.) αριθμ. 2019/1993, (ΕΚ.) αριθμ. 1452/2001, 
(ΕΚ.) αριθμ. 1453/2001, (ΕΚ.) αριθμ. 1454/2001, (ΕΚ.) αριθμ. 
1868/1994, (ΕΚ.) αριθμ. 1251/1999, (ΕΚ.) αριθμ. 1254/1999, 
(ΕΚ.) αριθμ. 1673/2000, (ΕΚ.) αριθμ. 2358/71, και (ΕΚ.) 
αριθμ. 2529/2001», όπως τροποποιήθηκε και ισχύει. 


29 Νοεμβρίου 2006 

γ) 795/2004 της Επιτροπής (ΕΕ 141/2004), (άρθρο 48) 
«περί θέσπισης λεπτομερών κανόνων εφαρμογής του 
καθεστώτος ενιαίας ενίσχυσης που προβλέπεται στον 
Καν. (ΕΚ.) αριθμ. 1782/2003 του Συμβουλίου για τη θέσπι¬ 
ση κοινών κανόνων για τα καθεστώτα άμεσης στήριξης 
στα πλαίσια της κοινής γεωργικής πολιτικής και για 
τη θέσπιση ορισμένων καθεστώτων στήριξης», όπως 
τροποποιήθηκε και ισχύει. 

δ) 1973/2004 της επιτροπής (Ε 345/2004) για τη θέσπι¬ 
ση λεπτομερών κανόνων εφαρμογής του Κ (ΕΚ) αριθμ. 
1782/2003 του Συμβουλίου όσον αφορά τα καθεστώτα 
στήριξης τα προβλεπόμενα βάσει των τίτλων 4 και 4α 
του εν λόγω κανονισμού και τη χρήση των εκτάσεων 
γής πού προκύπτουν από την παύση καλλιέργειας για 
την παραγωγή πρώτων υλών, όπως τροποποιήθηκε και 
ισχύει. 

ε) 2095/2005 της Επιτροπής (Ε335/2005) για τη θέσπιση 
των λεπτομερών κανόνων εφαρμογής του κανονισμού 
(ΕΟΚ) αριθμ. 2075/1992 του Συμβουλίου όσον αφορά την 
κοινοποίηση στοιχείων στον τομέα του καπνού. 

5. Την υπ’ αριθμ. 49143/8.8.2006 κοινή υπουργική από¬ 
φαση «μέτρα καταβολής της πρόσθετης ενίσχυσης 
(ποιοτικό παρακράτημα) στον τομέα του καπνού στα 
πλαίσια της νέας ΚΑΠ» (ΦΕΚ 1333/Β/2006). 

6. Την υπ’ αριθμ. 394555/23.10.2000 κοινή απόφαση των 
Υπουργών Εσωτερικών, Δημόσιας Διοίκησης και Αποκέ¬ 
ντρωσης και Γεωργίας, «Ανάθεση άσκησης αρμοδιοτή¬ 
των του Ο.Π.Ε.Κ.Ε.Π.Ε. στις Νομαρχιακές Αυτοδιοικήσεις 
της χώρας» (Φ.Ε.Κ. 1324/Β/2000). 

7. Την υπ’ αριθμ. 37930/ΔΙΟΕ/1264/14.10.2005 κοινή από¬ 
φαση του Πρωθυπουργού και του Υπουργού Οικονομί¬ 
ας και Οικονομικών για την μεταβίβαση αρμοδιοτήτων 
στους Υφυπουργούς Οικονομίας και Οικονομικών, όπως 
τροποποιήθηκε με την υπ’ αριθμ. 5733/ΔΙΟΕ/79/9.2.2006 
(ΦΕΚ 204Β') όμοια απόφαση. 

8. Το γεγονός ότι μετά την εφαρμογή της πλήρους 
αποσύνδεσης στον τομέα του καπνού πρέπει να εξασφα- 
λισθούν οι συνθήκες ομαλής λειτουργίας της αγοράς. 

9. Το γεγονός ότι από την εφαρμογή της παρούσης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Άρθρο 1 
Σκοπός 

Με την παρούσα απόφαση θεσπίζονται τα αναγκαία 
μέτρα ελέγχου της καταβολής της πρόσθετης ενίσχυ- 

σης σύμφωνα και με την υπ’ αριθμ. 49143/8.8.2006 κοινή 
υπουργική απόφαση, της διασφάλισης του εισοδήμα¬ 
τος των καπνοπαραγωγών και γενικότερα της πλήρους 
διασφάλισης και ομαλής εκτέλεσης των διαδικασιών 
παραλαβής των καπνών και πληρωμής της εμπορικής 
αξίας αυτών στους καπνοπαραγωγούς από τις μετα¬ 
ποιητικές επιχειρήσεις. 

Αρθρο 2 

Σύναψη συμβάσεων καλλιέργειας. 

1. Κάθε μεταποιητική επιχείρηση καπνού υποχρεούται, 
προκειμένου να παραλάβει καπνά από συνεταιριστικές 
οργανώσεις Καπνοπαραγωγών, να συνάπτει σύμβαση 
καλλιέργειας, σύμφωνα με την παρούσα απόφαση. Η 
σύμβαση επισυνάπτεται και αποτελεί αναπόσπαστο 
τμήμα της παρούσης. 

Ειδικά οι μεμονωμένοι παραγωγοί, που δεν υπογρά¬ 
φουν σύμβαση καλλιέργειας με μεταποιητική επιχεί¬ 
ρηση, υποχρεούνται να καταθέτουν στη μεταποιητική 
επιχείρηση δήλωση του ν. 1599/1986 θεωρημένη από Συ¬ 
νεταιριστική Οργάνωση Καπνοπαραγωγών του Νομού, 
στην οποία δηλώνουν μεταξύ των άλλων στοιχείων και 
την ποσότητα του καπνού που επιθυμούν να παραδώ¬ 
σουν στη συγκεκριμένη μεταποιητική επιχείρηση. 

Σε περίπτωση που η μεταποιητική επιχείρηση παρα- 
λαμβάνει καπνά από συνεταιριστικές οργανώσεις κα¬ 
πνοπαραγωγών ή μεμονωμένους παραγωγούς χωρίς να 
εφαρμόζει τα ανωτέρω, εφαρμόζονται οι διατάξεις του 
άρθρου 5 της παρούσης. 

2. Η σύναψη των συμβάσεων καλλιέργειας πραγματο¬ 
ποιείται μέχρι την 15η Απριλίου του έτους συγκομιδής. 
Κατ’ εξαίρεση για την εσοδεία 2006 η ημερομηνία αυτή 
ορίζεται η 15η Δεκεμβρίου 2006. 

Οι συμβάσεις καλλιέργειας υπογράφονται μεταξύ 
πρωτοβάθμιων καπνικών συνεταιρισμών ενεργών πα¬ 
ραγωγών ή κοινοπραξιών ομάδων ενεργών καπνοπα¬ 
ραγωγών Αγροτικών Συνεταιριστικών Οργανώσεων και 
μεταποιητικών επιχειρήσεων, τουλάχιστον σε επίπεδο 
νομού και κατατίθενται στον ΟΠΕΚΕΠΕ, το αργότερο 
15 ημέρες μετά την υπογραφή τους από τα συμβαλλό¬ 
μενα μέρη. 

3. Οι συμβάσεις πρέπει να περιλαμβάνουν: 

• Τους συμβαλλόμενους στη σύμβαση (Νόμιμοι εκπρό¬ 
σωποι, Δ/νσεις) καθώς επίσης και τον Οργανισμό έλεγχου 
(ΟΠΕΚΕΠΕ) που θα καταχωρηθεί τελικά η σύμβαση. 

• Λεπτομερή περιγραφή ανά ποικιλία των ποιοτικών 
προδιαγραφών, με τις οποίες θα πραγματοποιηθεί η 
ποιοτική ταξινόμηση των καπνών και οι οποίες είναι 
τουλάχιστον τρεις. 

Οι ποιοτικές προδιαγραφές καθορίζονται από τη Δι- 
επαγγελματική Οργάνωση Καπνού. Στην περίπτωση μη 
ύπαρξης συμφωνίας ισχύουν αυτές που περιγράφονται 
στο συνημμένο Παράρτημα 1 το οποίο και αποτελεί 
αναπόσπαστο μέρος της παρούσης απόφασης. 

• Τα αγροτεμάχια με την έκταση σε στρέμματα και 
την τοποθεσία ενός εκάστου, την αναμενόμενη ποσό¬ 
τητα παραγωγής και το είδος της συσκευασίας των 
καπνών που θα παραδοθούν. 

• Αναφορά στις δραστικές ουσίες φυτοφαρμάκων που 
δεν επιτρέπεται να χρησιμοποιούνται κατά τη διάρκεια 
της καλλιέργειας. 

• Τη δυνατότητα, με τους ίδιους αρχικούς όρους με¬ 
ταβίβασης, της σύμβασης σε άλλη επιχείρηση, κυρίως 


όταν προκύψουν περιπτώσεις ανωτέρας βίας και όταν 
η μεταποιητική επιχείρηση τελεί υπό καθεστώς πτώ¬ 
χευσης ή ισοδύναμου διαδικασίας. 

• Τον καθορισμό του χρόνου παράδοσης - παραλαβής 
και της καταβολής της αξίας του προϊόντος. 

• Τις υποχρεώσεις των συμβαλλόμενων μερών όσον 
αφορά την παράδοση και παραλαβή των καπνών και τις 
επιπτώσεις από τη μη τήρηση των προθεσμιών πληρω¬ 
μής από πλευράς μεταποιητών όσο και των προθεσμιών 
παράδοσης από πλευράς παραγωγών. 

4. Οι παραγωγοί μέλη ή μη μέλη ομάδων ή συνεται¬ 
ρισμών που δεν επιθυμούν τη σύναψη σύμβασης καλ¬ 
λιέργειας υποχρεούνται πριν την 15 Απριλίου εκάστου 
έτους και μέχρι 15 Δεκεμβρίου 2006, για τη συγκομιδή 
έτους 2006, να καταθέσουν στον αρμόδιο Οργανισμό 
Ελέγχου ΟΠΕΚΕΠΕ δήλωση του ν. 1599/1986, στην οποία 
θα δηλώνουν ότι δεν έχουν υπογράψει σύμβαση καλλι¬ 
έργειας με μεταποιητική επιχείρηση καπνού. 

Άρθρο 3 

Παραλαβές των καπνών 

1. Οι παραλαβές των καπνών από τις μεταποιητικές 
επιχειρήσεις αρχίζουν αμέσως μετά τη δεματοποίηση 
των καπνών. Ως καταληκτική ημερομηνία παραλαβής 
των καπνών ορίζεται, για τις μεν ξενικού τύπου ποικιλίες 
(μεγαλόφυλλα) η 31η Δεκεμβρίου του έτους συγκομιδής 
για δε τις λοιπές ποικιλίες, η 30 Μαρτίου του έτους που 
έπεται του έτους συγκομιδής. 

2. Σε περίπτωση διαφωνίας παραγωγών και μεταποι- 
ητών για την ποιοτική ταξινόμηση των καπνών ορίζεται 
με απόφαση του οικείου Νομάρχη τριμελής επιτροπή 
διαιτησίας, η οποία αποτελείται από ένα γεωτεχνικό 
υπάλληλο της Δ/νσης Γεωργίας/Αγροτικής Ανάπτυξης 
με τον αναπληρωτή του, ως πρόεδρο, τον παραγωγό 
ή εκπρόσωπό του και τον μεταποιητή ή εκπρόσωπό 
του. Τα αποτελέσματα της επιτροπής αυτής είναι τε¬ 
λεσίδικα. 

Σε περίπτωση άρνησης των συμβαλλομένων για τον 
ορισμό τους και τη μη συμμετοχή τους στην επιτροπή, 
με απόφαση του Νομάρχη, αντικαθίστανται τα μέλη που 
δεν συμμετέχουν από γεωτεχνικούς υπαλλήλους. 

3. Κάθε μεταποιητική επιχείρηση γνωστοποιεί εγγρά- 
φως στον ΟΠΕΚΕΠΕ, στη Δ/νση Γεωργίας/Αγροτικής 
Ανάπτυξης και στη Συνεταιριστική Οργάνωση ή στο 
μεμονωμένο παραγωγό, τουλάχιστον 30 ημέρες νω¬ 
ρίτερα, την ημερομηνία έναρξης των παραλαβών, στη 
βάση συγκεκριμένου προγράμματος. 

4. Οι μεταποιητικές επιχειρήσεις υποχρεούνται να 
αποστέλλουν στον ΟΠΕΚΕΠΕ, σε εβδομαδιαία βάση, 
στοιχεία παραλαβών, που αφορούν τις παραληφθείσες 
ποσότητες, την ποιοτική τους κατάταξη, το ποσοστό 
υγρασίας και ξένων υλών και την τιμή αγοράς των κα¬ 
πνών κατά ποικιλία και ποιοτική κατηγορία. 

Ο ΟΠΕΚΕΠΕ προβαίνει την εβδομάδα που έπεται 
εκείνης της αποστολής των στοιχείων παραλαβών σε 
δειγματοληπτικό έλεγχο για επαλήθευση των στοιχείων 
αυτών. Επίσης, προβαίνει σε διασταυρωτικούς ελέγχους 
προκειμένου να διασφαλίσει τις ποσότητες που δηλώ¬ 
νονται κατά την παραλαβή των καπνών λαμβάνοντας 
υπόψη τη μέση στρεμματική απόδοση της ποικιλίας, 
κατά περιοχή, τα τρία τελευταία χρόνια, σύμφωνα με 
το παράρτημα 2 της παρούσας απόφασης. 

Αρθρο 4 

Σύσταση - κατάθεση εγγυητικής επιστολής 
από τις μεταποιητικές επιχειρήσεις 

1. Οι μεταποιητικές επιχειρήσεις υποχρεούνται, μέ¬ 
χρι 30 Νοεμβρίου κατ’ έτος ή με την κοινοποίηση του 
προγράμματος παραλαβών στους παραγωγούς και 
τις αρμόδιες Υπηρεσίες που αναφέρονται ανωτέρω, 
να καταθέτουν εγγυητική επιστολή καλής εκτέλεσης 
της πληρωμής ύψους 100% της εμπορικής αξίας, για 
να έχουν το δικαίωμα να παραλάβουν καπνό από τους 
παραγωγούς. 

2. Ως εμπορική αξία θεωρείται το γινόμενο της πο¬ 
σότητας, που περιλαμβάνεται στις συμβάσεις ή στις 
υπεύθυνες δηλώσεις, επί την τεκμαρτή εμπορική τιμή 
ανά κιλό, που καθορίζεται εκ των προτέρων από τον 
ΟΠΕΚΕΠΕ και αποτελεί το μέσο όρο των εμπορικών τι¬ 
μών των δύο τελευταίων ετών ανά ποικιλία και Νομό. 

Η ως άνω εγγυητική επιστολή εκδίδεται υπέρ των 
καπνικών Συνεταιριστικών Οργανώσεων. Επιπλέον, και 
προκειμένου να καλυφθούν παραδόσεις καπνών μεμο¬ 
νωμένων παραγωγών κάθε μεταποιητική επιχείρηση 
εκδίδει, υπέρ αυτών, εγγυητική επιστολή ύψους 100.000 
ευρώ και σε κάθε περίπτωση το ύψος της εγγυητικής 
επιστολής θα καλύπτει το 100% της αξίας των παρα- 
διδόμενων ποσοτήτων καπνού από τους μεμονωμένους 
παραγωγούς. 

Οι ως άνω εγγυητικές επιστολές κατατίθενται στον 
ΟΠΕΚΕΠΕ και αποδεσμεύονται ύστερα από υποβολή αί¬ 
τησης προς τον ΟΠΕΚΕΠΕ, με την προϋπόθεση της από¬ 
δειξης ότι έχουν εξοφληθεί πλήρως οι παραγωγοί. 

3. Σε περίπτωση μη παραλαβής των καπνών, μέχρι την 
καταληκτική ημερομηνία με υπαιτιότητα της μεταποι¬ 
ητικής επιχείρησης ή μη εξόφλησης των παραγωγών 
μέχρι και 30 ημέρες μετά την ημερομηνία παραλαβής 
των καπνών, οι κατατεθείσες εγγυητικές επιστολές, 
ύστερα από αίτηση των ενδιαφερομένων προς τον ΟΠΕ¬ 
ΚΕΠΕ, καταπίπτουν μερικώς ή ολικώς ανάλογα με τις 
οικονομικές απαιτήσεις και υπέρ των παραγωγών που 
δεν έχουν εξοφληθεί. 

4. Στην περίπτωση μη κατάθεσης προγράμματος πα¬ 
ραλαβών και εγγυητικής επιστολής τουλάχιστον τριά¬ 
ντα (30) ημέρες πριν από την καταληκτική προθεσμία 
παραλαβής των καπνών οι συνεταιριστικές οργανώσεις 
δικαιούνται να προβούν σε μεταβίβαση της σύμβασής 
τους σε άλλη μεταποιητική επιχείρηση. Στις περιπτώ¬ 
σεις αυτές η καταληκτική ημερομηνία παραλαβής των 
καπνών παρατείνεται κατά 30 ημέρες. 

Άρθρο 5 

Κυρώσεις 

Στις μεταποιητικές επιχειρήσεις που διαπιστώνεται 
ότι δεν τηρούν τις προϋποθέσεις της παρούσας Από¬ 
φασης επιβάλλεται η κύρωση της διακοπής, αρχικά για 
ένα χρόνο, των παραλαβών καπνού και σε περίπτωση 
υποτροπής άρση της άδειας λειτουργίας τους, από τις 
αρμόδιες Υπηρεσίες των οικείων Νομαρχιακών Αυτο¬ 
διοικήσεων. 

Αρθρο 6 

Δικαιολογητικά - Κοινοποίηση στοιχείων 
στην Ευρωπαϊκή Επιτροπή 

Αρμόδια Αρχή για τον καθορισμό των απαραίτητων 
δικαιολογητικών, τη διενέργεια των ελέγχων, που προ- 


βλέπονται στην παρούσα απόφαση, και τη συλλογή των 
στοιχείων και την κοινοποίησή τους στην Ευρωπαϊκή 
Επιτροπή, σύμφωνα με τον καν. (Ε.Κ) 2095/2005, ορίζεται 
ο ΟΠΕΚΕΠΕ. 

Αρθρο 7 

Εξουσιοδοτείται ο Υπουργός Αγροτικής Ανάπτυξης 
και Τροφίμων να καθορίζει με αποφάσεις του τις λε¬ 
πτομέρειες εφαρμογής καθώς και να τροποποιεί τα 
παραρτήματα της παρούσας απόφασης. 

Αρθρο 8 

Τροποποίηση απόφασης 

Η υπ’ αριθμ. 49143/8.8.2006 κοινή υπουργική απόφαση 
(ΦΕΚ 1333/Β 14.9.2006) τροποποιείται ως εξής: 

1. Ο όρος «συμβόλαια αγοραπωλησίας» που αναφέρε- 
ται στο άρθρο 2 αντικαθίσταται με τον όρο « συμβάσεις 
καλλιέργειας». 

2. Στο άρθρο 2 παράγραφος 3: 

α) η καταληκτική ημερομηνία υπογραφής των συμβο¬ 
λαίων αγοραπωλησίας της 15ης Ιουνίου αντικαθίσταται 
με την 15η Απριλίου, 

β) η καταληκτική ημερομηνία υπογραφής των συμ¬ 
βολαίων αγοραπωλησίας για τη φετινή εσοδεία (2006) 
ορίζεται η 15η Δεκεμβρίου 2006. 

Αρθρο 9 
Έναρξη ισχύος 

Η παρούσα απόφαση ισχύει από την εσοδεία 2006. 

Καταργούνται όλες οι προηγούμενες αποφάσεις που 
αφορούν μέτρα για τη λειτουργία της αγοράς με το 
προηγούμενο καθεστώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Νοεμβρίου 2006 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΥΦΥΠ. ΟΙΚΟΝΟΜΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

Π. ΠΑΥΛΟΠΟΥΛΟΣ Π. ΔΟΥΚΑΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 


ΠΑΡΑΡΤΗΜΑ 1 

ΠΟΙΟΤΙΚΕΣ ΠΡΟΔΙΑΓΡΑΦΕΣ ΠΟΙΚΙΛΙΩΝ ΚΑΠΝΟΥ 

I. ΒΙΡΤΖΙΝΙΑ ΘΒ 

Ποιότητα Α: Φύλλα εντελώς ώριμα, πλήρως ανεπτυγ¬ 
μένα, υγιή, ακέραια, χωρίς ελαττώματα αποξηράνσε- 
ως, χρώματος ομοιόμορφου, κίτρινου λεμονιού μέχρι 
ελαφρώς πορτοκαλόχρου, με ύλη, λεπτό ιστό και καλή 
καυσιμότητα, προερχόμενα κυρίως από τα μεσαία χέρια 
συλλογής. 

Ποιότητα Β: Φύλλα αρκετά ώριμα και αρκετά ανε¬ 
πτυγμένα, αρκετά ακέραια, ελαφρώς προσβεβλημένα, 
παρουσιάζοντα ελαφρά ελαττώματα αποξηράνσεως, 
χρώματος που ποικίλλει, από κίτρινου, λεμονόχροου, 
πορτοκαλόχρου έως ερυθρωπού με ελαφρά πράσινη 
απόχρωση και με καλή καυσιμότητα. 

Ποιότητα Γ: Φύλλα αρκετά ώριμα αλλά όχι πλήρως 
ανεπτυγμένα, αρκετά ακέραια, με εμφανείς προσβολές 
από ασθένειες, ανεξαρτήτως μεγέθους και χεριού συλ- 




23792 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


λογής, με εμφανή ελαττώματα αποξηράνσεως, χρώμα¬ 
τος που ποικίλλει, από κίτρινου έως φαιοκαστανού ή 
πρασινωπού, κηλιδωτά, παρουσιάζοντα όμως τα ελάχι¬ 
στα ποιοτικά χαρακτηριστικά που απαιτούνται για την 
παρέμβαση. 

II. ΜΠΕΡΛΕΫ <3Β 

Ποιότητα Α: Φύλλα εντελώς ώριμα, πλήρως ανεπτυγ¬ 
μένα, ακέραια, υγιή, χωρίς ελαττώματα αποξηράνσεως, 
προερχόμενα από τα μεσαία χέρια συλλογής, χρώματος 
φουντουκιού, από ανοιχτού καστανού μέχρι ερυθρωπού, 
ομοιόμορφου, με υφή πορώδη, λεπτό ιστό και άριστη 
καυσιμότητα. 

Ποιότητα Β: Φύλλα αρκετά ώριμα και επαρκώς ανε¬ 
πτυγμένα, παρουσιάζοντα ελαφρά ελαττώματα απο¬ 
ξηράνσεως, αρκετά ακέραια, με ελαφρές προσβολές, 
όλων των χεριών συλλογής, χρώματος καστανού ποι- 
κιλόχροου, με υφή αρκετά πορώδη, ιστό αρκετά λεπτό 
και πολύ καλή καυσιμότητα. 

Ποιότητα Γ: Φύλλα επαρκώς ώριμα αλλά μη πλήρως 
ανεπτυγμένα (χοντρά), επαρκώς ακέραια, με εμφανείς 
προσβολές από ασθένειες, ανεξαρτήτως μεγέθους, χε¬ 
ριού συλλογής, και χρώματος, με εμφανή ελαττώματα 
αποξηράνσεως (ωμά, καμένα). 

V. ΜΑΥΡΑ 

Ποιότητα Ι/ΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
30 εκατοστά, χρώματος ερυθροκίτρινου ή πορτοκαλό- 
χρου μέχρι ερυθρωπού, με υφή πορώδη, λεπτό ιστό, 
καλή ελαστικότητα και στιλπνότητα, με ύλη και καλή 
καυσιμότητα. 

Ποιότητα III: Φύλλα ώριμα και αρκετά ακέραια, παρου¬ 
σιάζοντα ελαφρά ελαττώματα αποξηράνσεως, προερ¬ 
χόμενα από όλα τα χέρια συλλογής, μήκους μέχρι 40 
εκατοστά, χρώματος ξανθού, ξανθοπράσινου (λεμονί), 
ερυθρωπού ή ανοικτού καστανού, με υφή αρκετά πο¬ 
ρώδη και αρκετά λεπτό ιστό, μέτριας ελαστικότητος 
και στιλπνότητος, με αρκετή ύλη και καλή καυσιμό¬ 
τητα. Η κατηγορία αυτή περιλαμβάνει, επίσης, φύλλα 
με ελαφρές προσβολές από ασθένειες ή/ και ελαφρά 
ελαττώματα ακεραιότητας. 

Ποιότητα IV: Φύλλα αδύνατα, χωρίς ύλη, με αδρύ ιστό, 
με εμφανή ελαττώματα αποξηράνσεως, προερχόμενα 
από όλα τα χέρια συλλογής, ανεξαρτήτως μεγέθους, 
ανομοιόμορφου χρωματισμού, παρουσιάζοντα εμφανή 
ελαττώματα ακεραιότητας και εμφανείς προσβολές από 
ασθένειες. 

Ποιότητα Ι/ΙΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
30 εκατοστά, χρώματος ερυθροκίτρινου ή πορτοκαλό- 
χρου μέχρι ερυθρωπού, με υφή πορώδη, λεπτό ιστό, 
καλή ελαστικότητα και στιλπνότητα, με ύλη και καλή 
καυσιμότητα. 

Τα ανωτέρω περιγραφόμενα φύλλα αποτελούν το 
45% της ποιότητος Ι/ΙΙΙ. 

Φύλλα ώριμα και αρκετά ακέραια, παρουσιάζοντα ελα¬ 
φρά ελαττώματα αποξηράνσεως, προερχόμενα από όλα 
τα χέρια συλλογής, μήκους μέχρι 40 εκατοστά, χρώ¬ 
ματος ξανθού, ξανθοπράσινου (λεμονί), ερυθρωπού ή 
ανοικτού καστανού, με υφή αρκετά πορώδη και αρκετά 
λεπτό ιστό, μέτριας ελαστικότητος και στιλπνότητος, με 
αρκετή ύλη και καλή καυσιμότητα. Η κατηγορία αυτή πε¬ 


ριλαμβάνει, επίσης, φύλλα με ελαφρές προσβολές από 
ασθένειες ή/και ελαφρά ελαττώματα ακεραιότητος. 

Τα ανωτέρω περιγραφόμενα φύλλα αποτελούν το 55% 
της ποιότητος 

V ΤΣΕΜΠΕΛΙΑ 

Ποιότητα Ι/ΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
35 εκατοστά, χρώματος ερυθροκίτρινου, πορτοκαλο- 
χρόου μέχρι ερυθρωπού, υφής πορώδους, καλής ελα¬ 
στικότητος και στιλπνότητος, με ύλη, λεπτό ιστό και 
πολύ καλή καυσιμότητα. 

Ποιότητα III: Φύλλα ώριμα και αρκετά ακέραια, με ελα¬ 
φρά ελαττώματα αποξηράνσεως, προερχόμενα από όλα 
τα χέρια συλλογής, μήκους μέχρι 40 εκατοστά, χρώ¬ 
ματος ανοικτού κίτρινου, ξανθοπράσινου, ερυθρωπού 
ή ανοικτού καστανού, με υφή αρκετά πορώδη, μέτριας 
ελαστικότητος και στιλπνότητος, με αρκετή ύλη, αρ¬ 
κετά λεπτό ιστό και πολύ καλή καυσιμότητα. Η κατη¬ 
γορία αυτή περιλαμβάνει, επίσης, φύλλα με ελαφρές 
προσβολές από ασθένειες ή και ελαφρά ελαττώματα 
ακεραιότητος. 

Ποιότητα IV: Φύλλα αδύνατα, χωρίς ύλη, με αδρύ ιστό, 
με εμφανή ελαττώματα αποξηράνσεως, προερχόμενα 
από όλα τα χέρια συλλογής, ανεξαρτήτως μεγέθους, 
ανομοιόμορφου χρωματισμού, παρουσιάζοντα εμφανή 
ελαττώματα ακεραιότητος και εμφανείς προσβολές από 
ασθένειες. 

Ποιότητα Ι/ΙΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
35 εκατοστά, χρώματος ερυθροκίτρινου, πορτοκαλο- 
χρώου μέχρι ερυθρωπού, υφής πορώδους, καλής ελα¬ 
στικότητος και στιλπνότητος, με ύλη, λεπτό ιστό και 
πολύ καλή καυσιμότητα. 

Τα ανωτέρω περιγραφόμενα φύλλα αποτελούν το 
45% της ποιότητας Ι/ΙΙΙ. 

Φύλλα ώριμα και αρκετά ακέραια, με ελαφρά ελαττώ¬ 
ματα αποξηράνσεως, προερχόμενα από όλα τα χέρια 
συλλογής, μήκους μέχρι 40 εκατοστά, χρώματος ανοι¬ 
κτού κίτρινου, ξανθοπράσινου, ερυθρωπού ή ανοικτού 
καστανού, με υφή αρκετά πορώδη, μέτριας ελαστικό¬ 
τητος και στιλπνότητος, με αρκετή ύλη, αρκετά λεπτό 
ιστό και πολύ καλή καυσιμότητα. Η κατηγορία αυτή πε¬ 
ριλαμβάνει, επίσης, φύλλα με ελαφρές προσβολές από 
ασθένειες ή και ελαφρά ελαττώματα ακεραιότητος. 

Τα ανωτέρω περιγραφόμενα φύλλα αποτελούν το 55% 
της ποιότητος Ι/ΙΙΙ. 

VI ΜΠΑΣΜΑΣ 

Ποιότητα Ι/ΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής εκτός του πρώτου (πρωτομάνα), μήκους μέχρι 
15 εκατοστά, χρώματος χρυσοκίτρινου, πορτοκαλοχρώ- 
ου μέχρι ερυθροκίτρινου, καλής ελαστικότητος και στιλ¬ 
πνότητος, με αρκετή ύλη, με υφή πορώδη, λεπτό ιστό, 
με έντονο ευγενές άρωμα, και καλή καυσιμότητα. 

Ποιότητα III: Φύλλα ώριμα που παρουσιάζουν ελαφρά 
ελαττώματα ακεραιότητος ή/και αποξηράνσεως, με ελα¬ 
φρές προσβολές από ασθένειες, προερχόμενα από όλα 
τα χέρια συλλογής, μήκους μέχρι 20 εκατοστά, χρώμα¬ 
τος ανοικτού κίτρινου, ξανθοπράσινου, ερυθρωπού ή 
ανοικτού καστανού, με υφή αρκετά πορώδη και λεπτό 

ιστό, μέτρια ελαστικότητα και στιλπνότητα, με αρκετή 
ύλη, πολύ καλή καυσιμότητα και ευγενές άρωμα. 

Ποιότητα IV: Φύλλα αδύνατα ή χοντρά, παρουσιάζο- 
ντα εμφανή ελαττώματα αποξηράνσεως, προερχόμενα 
από όλα τα χέρια συλλογής, ανεξαρτήτως μεγέθους, 
ανομοιόμορφου χρωματισμού, παρουσιάζοντα εμφανή 
ελαττώματα ακεραιότητος, με ελαφρό άρωμα, με ελατ¬ 
τώματα που προέρχονται από ασθένειες ή έντομα. 

Ποιότητα Ι/ΙΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής εκτός του πρώτου (πρωτομάνα), μήκους μέχρι 
15 εκατοστά, χρώματος χρυσοκίτρινου, πορτοκαλοχρό- 
ου μέχρι ερυθροκίτρινου, καλής ελαστικότητος και στιλ- 
πνότητος, με αρκετή ύλη, με υφή πορώδη, λεπτό ιστό, 
με έντονα ευγενές άρωμα, και καλή καυσιμότητα. 

Τα ανωτέρω περιγραφόμενα φύλλα αποτελούν το 
45% της ποιότητος Ι/ΙΙΙ. 

Φύλλα ώριμα που παρουσιάζουν ελαφρά ελαττώ¬ 
ματα ακεραιότητος ή/και αποξηράνσεως, με ελαφρές 
προσβολές από ασθένειες, προερχόμενα από όλα τα 
χέρια συλλογής, μήκους μέχρι 20 εκατοστά, χρώματος 
ανοικτού κίτρινου, ξανθοπράσινου, ερυθρωπού ή ανοι¬ 
κτού καστανού, με υφή αρκετά πορώδη και λεπτό ιστό, 
μέτρια ελαστικότητα και στιλπνότητα, με αρκετή ύλη, 
πολύ καλή καυσιμότητα και ευγενές άρωμα. 

Τα ανωτέρω περιγραφόμενα φύλλα αποτελούν το 55% 
της ποιότητος Ι/ΙΙΙ. 

VII. ΚΑΤΕΡΙΝΗ και ομοειδείς ποικιλίες 

Ποιότητα Ι/ΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
20 εκατοστά, χρώματος ανοιχτού κίτρινου ή πορτο- 
καλόχροου μέχρι ερυθρωπού, με υφή πορώδη, καλής 
ελαστικότητας και στιλπνότητας, με αρκετή ύλη, λεπτό 
ιστό και πολύ καλή καυσιμότητα. 

Ποιότητα III: Φύλλα ώριμα με αρκετά ελαττώματα 
ακεραιότητας ή/και αποξηράνσεως, με ελαφρές προ¬ 
σβολές από ασθένειες που προέρχονται από όλα τα 
χέρια συλλογής, μήκους μέχρι 25 εκατοστά, χρώματος 
κίτρινου, πορτοκαλόχροου, ξανθοπράσινου, ερυθρωπού 
ή ανοιχτού καστανού, υφής πορώδους, μέτρια ελαστι¬ 
κότητας και στιλπνότητος, με αρκετή ύλη, λεπτό ιστό 
και πολύ καλή καυσιμότητα. 

Ποιότητα IV: Φύλλα, αδύνατα, χωρίς ύλη, με αδρύ ιστό, 
με εμφανή ελαττώματα αποξηράνσεως, προερχόμενα 
από όλα τα χέρια συλλογής, ανεξαρτήτως, μεγέθους, 
ανομοιόμορφου χρωματισμού, παρουσιάζοντας εμφανή 
ελαττώματα ακεραιότητος και εμφανείς προσβολές από 
ασθένειες. 

Ποιότητα Ι/ΙΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
20 εκατοστά, χρώματος ανοιχτού κίτρινου ή πορτο¬ 
καλόχροου μέχρι ερυθρωπού, με υφή πορώδη, καλής 
ελαστικότητος και στιλπνότητος, με αρκετή ύλη, λεπτό 
ιστό και πολύ καλή καυσιμότητα. 

Τα ανωτέρω περιγραφόμενα φύλλα αποτελούν το 
45% της ποιότητος Ι/ΙΙΙ. 

Φύλλα ώριμα με ελαφρά ελαττώματα ακεραιότητος 
ή/και αποξηράνσεως, με ελαφρές προσβολές από ασθέ¬ 
νειες, που προέρχονται από όλα τα χέρια συλλογής, 
μήκους μέχρι 25 εκατοστά, χρώματος κίτρινου, πορ¬ 
τοκαλόχροου, ξανθοπράσινου, ερυθρωπού ή ανοιχτού 


καστανού, υφής πορώδους, μέτριας ελαστικότητος και 
στιλπνότητος, με αρκετή ύλη, λεπτό ιστό και πολύ καλή 
καυσιμότητα. 

Τα ανωτέρω περιγραφόμενα φύλλα αποτελούν το 55% 
της ποιότητος Ι/ΙΙΙ. 

VIII ΚΑΜΠΑ-ΚΟΥΛΑΚ κλασικά 

Ποιότητα Ι/ΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, που προέρχονται από όλα τα 
χέρια συλλογής πλην των φύλλων κορυφής, μήκους μέ¬ 
χρι 25 εκατοστά για τα Καμπά-Κουλάκ Μακεδονίας και 
μέχρι 20 εκατοστά για τα Καμπά-Κουλάκ Καρατζοβής 
και την Κοντούλα, χρώματος ανοιχτού μέχρι βαθέος 
κίτρινου, καλής ελαστικότητος και στιλπνότητος, πορώ¬ 
δους υφής, λεπτού ιστού και άριστης καυσιμότητος. 

Ποιότητα III: Φύλλα ώριμα, με μερικά ελαφρά ελαττώ¬ 
ματα ακεραιότητος ή/και αποξηράνσεως, με ελαφρές 
προσβολές από ασθένειες, προερχόμενα από όλα τα 
χέρια συλλογής, μήκους μέχρι και 30 εκατοστά για τα 
Καμπά-Κουλάκ Μακεδονίας και 25 εκατοστά για τα Κα¬ 
μπά-Κουλάκ Καρατζοβής και την Κοντούλα, χρώματος 
κίτρινου, ξανθοπράσινου, ερυθρωπού, με υφή αρκετά 
πορώδη και ιστό αρκετά λεπτό, μέτριας ελαστικότητος 
και στιλπνότητος και άριστης καυσιμότητος. 

Ποιότητα IV: Φύλλα αρκετά ώριμα και αρκετά ακέραια, 
με εμφανή ελαττώματα αποξηράνσεως και με εμφανείς 
προσβολές, προερχόμενα από όλα τα χέρια συλλογής, 
ανεξαρτήτως μεγέθους, ανομοιόμορφου χρωματισμού. 

Ποιότητα Ι/ΙΙΙ: Φύλλα ώριμα, ακέραια, υγιή, χωρίς ελατ¬ 
τώματα αποξηράνσεως, που προέρχονται από όλα τα 
χέρια συλλογής πλην των φύλλων κορυφής, μήκους μέ¬ 
χρι 25 εκατοστά για τα Καμπά-Κουλάκ Μακεδονίας και 
μέχρι 20 εκατοστά για τα Καμπά-Κουλάκ Καρατζοβής 
και την Κοντούλα, χρώματος ανοιχτού μέχρι βαθέος 
κίτρινου, καλής ελαστικότητος και στιλπνότητος, πορώ¬ 
δους υφής, λεπτού ιστού και άριστης καυσιμότητος. 

Τα ανωτέρω περιγραφόμενα φύλλα αποτελούν το 
47% της ποιότητος Ι/ΙΙΙ. 

Φύλλα ώριμα, με μερικά ελαφρά ελαττώματα ακεραιό¬ 
τητος ή/και αποξηράνσεως, με ελαφρές προσβολές από 
ασθένειες, προερχόμενα από όλα τα χέρια συλλογής, 
μήκους μέχρι 30 εκατοστά για τα Καμπά-Κουλάκ Μα¬ 
κεδονίας και 25 εκατοστά για τα Καμπά-Κουλάκ Καρα¬ 
τζοβής και την Κοντούλα, χρώματος κίτρινου, ξανθο- 
πράσινου, ερυθρωπού, με υφή αρκετά πορώδη και ιστό 
αρκετά λεπτό, μέτριας ελαστικότητος και στιλπνότητος 
και αρίστης καυσιμότητος. 

Τ α ανωτέρω περιγραφόμενα φύλλα αποτελούν το 53% 
της ποιότητος Ι/ΙΙΙ. 

VIII α) ΚΑΜΠΑ-ΚΟΥΛΑΚ μη κλασικά 

β) ΕΛΑΣΣΟΝΑ, ΜΥΡΩΔΑΤΑ ΣΜΥΡΝΗΣ, ΤΡΑΠΕΖΟΥΣ 
ΚΑΙ Φι 

Ποιότητα Ι/ΙΙ: Φύλλα ώριμα ακέραια υγιή, χωρίς ελ- 
λαττώματα αποξηράνσεως, προερχόμενα από όλα τα 
χέρια συλλογής πλην των φύλλων κορυφής, μήκους 
μέχρι 30 εκατοστά για τα καμπά - κουλάκ Μακεδονίας 
και τραπεζούς, μέχρι 20 εκατοστά για την Ελασσόνα 
και ΦΙ και μέχρι 15 εκατοστά για τα Μυρωδάτα Σμύρνης, 
χρώματος ανοικτού κίτρινου μέχρι ερυθρωπύ, καλής 
ελαστικότητας και στιλπνότητας, με υφή αρκετά πο¬ 
ρώδη, λεπτό ιστό και άριστη καυσιμότητα. 

Ποιότητα III: Φύλλα ώριμα και αρκετά ακέραια, με ελα¬ 
φριά ελαττώματα αποξηράνσεως και ελαφρές προσβο- 

λες από ασθένειες, προερχόμενα από όλα τα χέρια 
συλλογής, μήκους μέχρι 35 εκατοστά για τα Καμπά 
Κουλάκ Μακεδονίας και ταρπεζούς, μέχρι 25 εκατοστά 
για την Ελασσόνα και ΦΙ και μέχρι 20 εκατοστά για τα 
Μυρωδάτα Σμύρνης, χρώματος κίτρινου, ξανθοπράσινου 
ή ανοικτού καστανού, υφής αρκετά πορώδους, με ιστό 
αρκετά λεπτό, μέτριας ελαστικότητος και στιλπνότητας 
και πολύ καλής καυσιμότητος. 

Ποιότητα IV: φύλλα αρκετά ώριμα και αρκετά ακέραια, 
με εμφανή ελαττώματα αποξηράνσεως και με εμφανείς 
προσβολές, προερχόμενα από όλα τα χέρια συλλογής 
ανεξαρτήτως μεγέθους, ανομοιόμορφου χρωματισμού. 

Ποιότητα Ι/ΙΙΙ Φύλλα ώριμα, ακέραια υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην των φύλλων κορυφής, μήκους μέχρι 30 
εκατοστά για τα Καμπά - Κουλάκ Μακεδονίας και Τρα- 
πεζούς, μέχρι 20 εκατοστά για την Ελασσόνα και ΦΙ και 
μέχρι 15 εκατοστά για τα Μυρωδάτα Σμύρνης, χρώματος 
ανοικτού κίτρινου μέχρι ερυθρωπού, καλής ελαστικό¬ 
τητος και στιλπνότητας, με υφή ερκετά πορώδη, λεπτό 
ιστό και άριστη καυσιμότητα. 

Τα ανωτέρω περιγραφόμενα φύλλα αποτελούν το 
47% της ποιότητας Ι/ΙΙΙ 

Φύλλα ώριμα και αρκετά ακέραια, με ελαφρά ελατ¬ 
τώματα αποξηράνσεως και ελαφρές προσβολές από 
ασθένειες, προερχόμενα από όλα τα χέρια συλλογής, 
μήκους μέχρι 35 εκατοστά για τα Καμπά - Κουλάκ Μα¬ 
κεδονίας και Τραπεζούς, μέχρι 25 εκατοστά για την 
Ελασσόνα και ΦΙ και μέχρι 20 εκατοστά για τα Μυρω¬ 
δάτα Σμύρνης χρώματος κίτρινου, ξανθοπρασίνου ή 
ανοικτού καστανού, υφής αρκετά πορώδους, με ιστό 
αρκετά λεπτό, μέτριας ελαστικότητος και στιλπνότητος 
και και πολύ καλής καυσιμότητος. 

Τα ανωτέρω περιγραφόμενα φύλλα αποτελούν το 53% 
της ποιότητας Ι/ΙΙΙ 


VIII ΜΥΡΩΔΑΤΑ ΑΓΡΙΝΙΟΥ 

Ποιότητα Ι/ΙΙ: Φύλλα ώριμα, ακέραια υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
25 εκατοστά, χρώματος κίτρινου μέχρι βαθέος πορτο- 
καλοχρόου, καλής ελαστικότητος και στιλπνότητας με 
πορώδη υφή, λεπτό ιστό και άριστη καυσιμότητα. 

Ποιότητα III: Φύλλα ώριμα και αρκετά ακέραια με ελα¬ 
φρά ελαττώματα αποξηράνσεως και ελαφρές προσβο¬ 
λές από ασθένειες, προερχόμενα από όλα τα χέρια συλ¬ 
λογής μήκους μέχρι 30 εκατοστά, χρώματος κίτρινου, 
ξανθοπρασίνου ή ερυθρωπού ανοικτού, υφής αρκετά 
πορώδους, με ιστό αρκετά λεπτό, μέτριας ελαστικότη¬ 
τος και στιλπνότητος και άριστης καυσιμότητος. 

Ποιότητα IV: Φύλλα αρκετά ώριμα και αρκετά ακέραια, 
με εμφανή ελαττώματα αποξηράνσεως και με εμφανείς 
προσβολές, προερχόμενα από όλα τα χέρια συλλογής 
ανεξαρτήτως μεγέθους, χρώματος ανοικτού πράσινου 
(λαχανΟ, πρασίνου ή καστανού. 

Ποιότητα Ι/ΙΙΙ: Φύλλα ώριμα, ακέραια υγιή, χωρίς ελατ¬ 
τώματα αποξηράνσεως, προερχόμενα από όλα τα χέρια 
συλλογής πλην του πρώτου (πρωτομάνα), μήκους μέχρι 
25 εκατοστά, χρώματος κίτρινου μέχρι βαθέος πορτο- 
καλοχρόου, καλής ελαστικότητος και στιλπνότητας με 
πορώδη υφή, λεπτό ιστό και άριστη καυσιμότητα. 

Τα ανωτέρω περιγραφόμενα φύλλα αποτελούν το 
47% της ποιότητας Ι/ΙΙΙ. 

Φύλλα ώριμα και αρκετά ακέραια με ελαφρά ελαττώ¬ 
ματα αποξηράνσεως και ελαφρές προσβολές από ασθέ¬ 
νειες, προερχόμενα από όλα τα χέρια συλλογής μήκους 
μέχρι 30 εκατοστά, χρώματος κίτρινου, ξανθοπρασίνου 
ή ερυθρωπού ανοικτού, υφής αρκετά πορώδους, με ιστό 
αρκετά λεπτό, μέτριας ελαστικότητος και στιλπνότητος 
και αρίστης καυσιμότητος. 

Τα ανωτέρω περιγραφόμενα φύλλα αποτελούν το 53% 
της ποιότητας Ι/ΙΙΙ. 

ΣΥΜΒΑΣΗ ΚΑΛΛΙΕΡΓΕΙΑΣ ΚΑΠΝΟΥ ΕΣΟΔΕΙΑΣ 2006 

Στην. σήμερα, ημέρα. του μη¬ 
νάς.του έτους 2006, 


Μεταξύ της 


Επωνυυία εταιοείαο 

Α.Φ.Μ. 

Δ.Ο.Υ. 

Α.Μ.Α.Ε. 





Διεύθυνση έδρας 

Εξουσιοδοτημένος 

εκποόσωποο 




η οποία στο εξής θα αποκαλείται «Η ΑΓΟΡΑΣΤΡΙΑ 
ΕΤΑΙΡΕΙΑ» 


και 


του Συνεταιρισμού: 


Επωνυμία 

Συνεταιρισμού 

Α.Φ.Μ. 

Δ.Ο.Υ. 

Κωδικός 

Συνεταιρισμού 





Διεύθυνση έδρας 

Εξουσιοδοτημένοι 

εκπρόσωποι 


1 . 

2. 


ο οποίος στο εξής θα αποκαλείται «Ο ΣΥΝΕΤΑΙΡΙ¬ 
ΣΜΟΣ», είναι αναγνωρισμένος και ενεργεί νόμιμα ως 
εκπρόσωπος και εντολοδόχος των καπνοκαλλιεργητών 
- μελών του, έχοντας εγγράφως εξουσιοδοτηθεί για την 
υπογραφή της παρούσας από τους καπνοπαραγωγούς 
των οποίων τα στοιχεία αναφέρονται στην επισυναπτό- 
μενη ΚΑΤΑΣΤΑΣΗ ΚΑΠΝΟΠΑΡΑΓΩΓΩΝ, 

συνάπτεται η ακόλουθη σύμβαση: 

Άρθρο 1: Ο Συνεταιρισμός και τα μέλη του 
αναλαμβάνουν την υποχρέωση: 

α. Να καλλιεργήσουν κατά την εσοδεία έτους., 

καπνό ποικιλίας.επί συνολικής εκτάσε- 

ως.στρεμμάτων, εντός των καταλλήλων 

για τη σχετική ποικιλία εδαφών όπως αυτά, σε τοπικό 
επίπεδο, προσδιορίζονται από τους συμβαλλομένους, με 
βάση συγκεκριμένα κριτήρια, και συνολικής ποσότητας 
κατά ανώτατο όριο.κιλών, όπως αυτό προκύ¬ 

πτει από την αναλυτική κατάσταση που επισυνάπτεται 
στην παρούσα σύμβαση, στην οποία αναγράφονται τα 
ονοματεπώνυμα των παραγωγών - μελών του Συνεται¬ 
ρισμού, οι στρεμματικές εκτάσεις, η πόλη ή το χωριό 
κατοικίας τους και η ποσότητα καπνού που πρόκειται να 
παραδοθεί από κάθε παραγωγό σύμφωνα με τις μέσες 
στρεμματικές αποδόσεις του παραρτήματος 2 της υπ’ 
αριθμ. 67002/16.11.2006 κοινής υπουργικής απόφασης. 

β. Ο Συνεταιρισμός να μη συνάψει σύμβαση καλλιέρ¬ 
γειας για τους καπνοπαραγωγούς που περιλαμβάνο¬ 
νται στην επισυναπτόμενη στην παρούσα ΚΑΤΑΣΤΑΣΗ 
ΚΑΠΝΟΠΑΡΑΓΩΓΩΝ με άλλο αγοραστή για την ίδια 
ποικιλία, όπως επίσης και καθένας από τους καπνο- 
παραγωγούς-μέλη του συνεταιρισμού να μη συνάψει 
σύμβαση καλλιέργειας με άλλον αγοραστή για την ίδια 
ποικιλία. 

γ. Να χρησιμοποιήσουν για την εκτέλεση της παρού¬ 
σας σύμβασης μόνο σπόρους ή τα φυτά προς φύτευση 


που έχουν παραχθεί ή πιστοποιηθεί από το ΕΘΙΑΓΕ και 
όχι γενετικά τροποποιημένα. 

Ειδικότερα, στην παρούσα σύμβαση ο αγοραστής δη¬ 
λώνει ότι ο σπόρος που εγκρίνει είναι ο. 

δ. να προβούν σε συλλογή κατά χέρια των ώριμων και 
κατάλληλων φύλλων και στην ξήρανση τους σύμφωνα 
με τη μέθοδο που απαιτείται για τη σχετική ποικιλία. 
Ειδικότερα η αποξήρανση του καπνού της σχετικής 
ποικιλίας θα γίνει / στον ήλιο και κάτω από πλαστικό 
κάλυμμα, το οποίο πρέπει να απέχει 50 - 70 εκατοστά 
από το έδαφος ώστε το ξηραντήριο (λιάστρα) να είναι 
ανοιχτό από όλες της πλευρές του / στα ειδικά ξη- 
ραντήρια (διαγράφεται αναλόγως με την ποικιλία της 
παραγ. α'). 

ε. Να χρησιμοποιήσουν όπου απαιτείται για το αρ- 
μάθιασμα και τη χωρική συσκευασία (δεματοποίηση) 
καπνόνημα (σπάγκος ή κορδέτο) αποκλειστικά φυτι¬ 
κής προέλευσης (γιούτας ή βάμβακος), απαγορευμένης 
ρητώς της χρήσης συνθετικών ή σύμμεικτων νημάτων. 

Ειδικά για το αρμάθιασμα των φύλλων στα ανατολικού 
τύπου καπνά απαιτείται να χρησιμοποιηθεί αποκλειστι¬ 
κά διατρητική μηχανή ή βελόνα αποκλεισμένης ρητώς 
της συρραπτικής μηχανής. 

Η χωρική συσκευασία θα γίνεται σε δέματα με περι¬ 
τύλιγμα τσούλι ή σε χαρτοκιβώτια (διαγράφεται ανα¬ 
λόγως). 

Ειδικά για την ποικιλία Μπασμά συμφωνείται η δε¬ 
ματοποίηση να γίνει με την παραδοσιακή πρακτική σε 
σειρά παστάλι (διαγράφεται αν δεν ισχύει). 

Απαγορεύεται ρητώς η παρουσία μέσα στο δέμα ή 
στο χαρτοκιβώτιο οποιοσδήποτε πλαστικής ή συνθετι¬ 
κής ύλης ή κάθε άλλης ύλης ξένης προς τον καπνό (πχ. 
χόρτα, απορρίμματα, κλπ.). Επίσης απαγορεύεται η χρή¬ 
ση πλαστικών ή συνθετικών υλών για την συσκευασία 
(συνθετικά νήματα, αυτοκόλλητες ταινίες, κλπ.). 

στ. Να μη χρησιμοποιήσουν φυτοφάρμακα - λιπά¬ 
σματα που είναι απαγορευμένα στην καπνοκαλλιέρ¬ 
γεια (χλωριωμένα κλπ.), συμβουλευόμενοι για το σκοπό 
αυτό την αγοράστρια εταιρεία και τον Συνεταιρισμό 
τους. Να χρησιμοποιούν τα κατάλληλα φυτοφάρμακα, 
έπειτα από σωστή διάγνωση της προσβολής, σύμφωνα 
με τις οδηγίες του παρασκευαστή του φαρμάκου ως 
προς τη δόση, το χρόνο και τη μέθοδο εφαρμογής, προς 
αποφυγή υπολειμμάτων στο ξηρό προϊόν. Με έξοδα 
του αγοραστή, θα γίνονται έλεγχοι, από όργανο κοινής 
αποδοχής του Συνεταιρισμού και του αγοραστή, υπο¬ 
λειμμάτων των φυτοφαρμάκων, τα οποία θα πρέπει να 
βρίσκονται εντός των επιτρεπτών ορίων σύμφωνα με 
το παράρτημα Δ της παρούσης με εφαρμογή από την 
εσοδεία 2007. 

η. Να παραδώσουν εντός του ορίου της ποσότητας 
που αναφέρεται στο Άρθρο 1 παράγραφος α' το συ- 
γκομισθέν από την έκταση προϊόν, που αποτελεί αντι¬ 
κείμενο της παρούσας σύμβασης, σε εμπορεύσιμη κα¬ 
τάσταση, υγιές και ανόθευτο. 

Ειδικότερα ο καπνός πρέπει να παραδίδεται διαλεγμέ¬ 
νος και συσκευασμένος σύμφωνα με την παραδοσιακή 
πρακτική, τις οδηγίες της αγοράστριας εταιρείας και 
του Συνεταιρισμού. Κατά τη διαλογή πρέπει να απορ¬ 
ρίπτονται τα καπνόφυλλα που δεν πληρούν τις ελάχι¬ 
στες ποιοτικές απαιτήσεις και η συσκευασία να γίνεται 
αυστηρά κατά χέρια συλλογής. 

Το πραγματικό απόβαρο θα καθορίζεται ύστερα από 
δειγματοληπτική ζύγιση των υλικών συσκευασίας. 

Συμφωνείται ότι οι ελάχιστες ποιοτικές απαιτήσεις 
και τα ποσοστά υγρασίας θα έχουν όπως αυτά ανα- 
φέρονται, για τη σχετική ποικιλία, στο ΠΑΡΑΡΤΗΜΑ 
Β' που αποτελεί αναπόσπαστο μέρος της παρούσας 
σύμβασης. 

θ. Σε περίπτωση ολικής ή μερικής καταστροφής της 
καπνοκαλλιέργειας, ο Συνεταιρισμός, μετά την ενημέ¬ 
ρωση από τα μέλη του, υποχρεούται να ενημερώσει 
εγγράφως τον αγοραστή, επισυνάπτοντας και τα τυ¬ 
χόν υπάρχοντα (απαραίτητα) δικαιολογητικά, εντός 10 
ημερών και σε καμία περίπτωση όχι πέραν της 20ης 
Οκτωβρίου του έτους συγκομιδής. 

ι. Να μη χρησιμοποιήσουν παιδική εργασία, σε οποιο- 
δήποτε στάδιο της παραγωγικής διαδικασίας. 

Αρθρο 2: Η αγοράστρια εταιρεία αναλαμβάνει 
την υποχρέωση: 

α. Να παραλάβει, εντός του ορίου της ανώτατης πο¬ 
σότητας που καθορίζεται στο Άρθρο 1 παράγραφος α', 
κατά παραγωγό, το σύνολο του καπνού που συγκομί¬ 
στηκε από τις εκτάσεις οι οποίες αποτελούν αντικείμενο 
της παρούσης και αναφέρονται στην επισυναπτόμενη 
ΚΑΤΑΣΤΑΣΗ ΚΑΠΝΟΠΑΡΑΓΩΓΩΝ. 

Σε περίπτωση που υπάρχει απόκλιση στην παραδο- 
θείσα ποσότητα από αυτή που συμφωνήθηκε για κάθε 
παραγωγό, είναι δυνατή η παράδοση - παραλαβή πο¬ 
σότητας μέχρι και +/-15 % της ως άνω αναφερόμενης 
αρχικής ποσότητας με τους ίδιους όρους της παρούσας 
σύμβασης. 

β. Να παρέχει χωρίς αμοιβή γεωπονική και τεχνική 
υποστήριξη σε συνεργασία πάντοτε με τους γεωτεχνι¬ 
κούς του συνεταιρισμού. 

γ. Να καταβάλλει σε κάθε έναν από τους παραγωγούς 
του Συνεταιρισμού τιμή αγοράς ανάλογα με την ποι¬ 
οτική σύνθεση του καπνού του, που συμφωνείτε κατά 
ποιότητα ως κατωτέρω: 


ΤΙΜΕΣ ΑΓΟΡΑΣ (€ / κιλό) 


ΠΟΙΟΤΗΤΑ 

Α' 

ΠΟΙΟΤΗΤΑ 

Β' 

ΠΟΙΟΤΗΤΑ 

Γ' 





Συμφωνείτε ότι η κατάταξη των καπνόφυλλων κατά 
ποιοτική βαθμίδα ως ανωτέρω θα πραγματοποιηθεί 
σύμφωνα με την περιγραφή των ποιοτήτων που ανα- 
φέρονται, για την σχετική ποικιλία στο ΠΑΡΑΡΤΗΜΑ 
Α' και το οποίο αποτελεί αναπόσπαστο μέρος της πα¬ 
ρούσης. 

δ. Να καταθέσει το ποσό της εμπορικής αξίας για όλες 
τις παραδόσεις που αναφέρονται στην παρ. (α) του πα¬ 
ρόντος Αρθρου, σε λογαριασμό / ούς που θα καθορίσει 
ο Συνεταιρισμός και το αργότερο μέσα σε προθεσμία 
30 ημερών από το τέλος κάθε παράδοσης. 

ε. Υποχρεούται να καταθέσει εγγυητική επιστολή στον 
ΟΠΕΚΕΠΕ μέχρι 30 Νοεμβρίου κατ’ έτος ή με την κοι¬ 
νοποίηση του προγράμματος παραλαβών στο συνεται¬ 
ρισμό και τις αρμόδιες Υπηρεσίες το ύψος της οποίας 
καλύπτει το 100% της εμπορικής αξίας των ποσοτήτων 
που περιλαμβάνονται στην παρούσα σύμβαση. Ως εμπο¬ 
ρική αξία των καπνών αυτών θεωρείται το γινόμενο 
της ποσότητας επί την τεκμαρτή εμπορική τιμή ανά 


κιλό που καθορίζεται από τον ΟΠΕΚΕΠΕ και αποτελεί 
το μέσο όρο των εμπορικών τιμών των 2 τελευταίων 
ετών ανά ποικιλία και Νομό. Η εγγυητική αποδεσμεύεται 
ύστερα από υποβολή αίτησης προς τον ΟΠΕΚΕΠΕ, με 
την προϋπόθεση της απόδειξης ότι έχουν εξοφληθεί 
πλήρως οι παραγωγοί. 

Το συνολικό ποσό της εγγυητικής επιστολής που αντι¬ 
στοιχεί στην παρούσα σύμβαση ανέρχεται στα.€. 

Άρθρο 3: Επί πλέον τα δύο συμβαλλόμενα μέρη 
συμφωνούν: 

α. Ο αγοραστής διατηρεί το δικαίωμα, κατά τη διάρ¬ 
κεια ισχύος της παρούσας σύμβασης, να πραγματοποιεί 
σε συνεργασία με τον Συνεταιρισμό και τους παραγω¬ 
γούς - μέλη του ελέγχους σχετικά με την τήρηση των 
υποχρεώσεων που απορρέουν από την παρούσα σύμβα¬ 
ση, όσον αφορά την καλλιέργεια, και έχει το δικαίωμα 
να προβαίνει σε δειγματοληψία έναντι αποζημίωσης. 

β. Ο Συνεταιρισμός και τα μέλη του οφείλουν να με¬ 
ταφέρουν με ευθύνη τους και να παραδώσουν στην 
αγοράστρια εταιρεία και αντίστοιχα η τελευταία να 
παραλάβει κατά παραγωγό στον συμφωνημένο τόπο 
παραλαβής το σύνολο της ποσότητας που αποτελεί 
αντικείμενο της παρούσας σύμβασης το αργότερο μέχρι 
την. 

Η παράδοση πραγματοποιείται βάσει προγράμματος 
παραλαβών, το οποίο η αγοράστρια εταιρεία αναλαμ¬ 
βάνει τη ρητή υποχρέωση να καταρτίσει και να ανα¬ 
κοινώσει εγγράφως στον Συνεταιρισμό τουλάχιστον 
ένα μήνα πριν από την καταληκτική ημερομηνία παρα¬ 
λαβής των καπνών όπως αυτή ορίζεται στην υπ’ αριθμ. 
67002/16.11.2006 κοινή υπουργική απόφαση Άρθρο 3. 
Σε περίπτωση μη προσκόμισης Εγγ. Επιστολής με το 
πρόγραμμα παραλαβών από την αγοράστρια εταιρεία, 
ο συνεταιρισμός δικαιούται να προβεί μονομερώς σε 
μεταβίβαση της παρούσης σύμβασης σε άλλη μετα¬ 
ποιητική επιχείρηση. 

Η παραλαβή των καπνών αρχίζει σε εύλογο χρονικό 
διάστημα, όχι μικρότερο των τριών (3) ημερών. 

Στο πρόγραμμα αυτό θα δηλώνεται και ο συγκεκρι¬ 
μένος τόπος παράδοσης για κάθε παραγωγό και στον 
οποίο θα πραγματοποιούνται η ζύγιση και οι υπόλοιπες 
διαδικασίες για την παράδοση και παραλαβή των κα¬ 
πνών σύμφωνα με όσα αναφέρονται στην παράγραφο 
(η) του άρθρου 1 της παρούσας σύμβασης. 

Τόπος /οι παράδοσης συμφωνείται να είναι. 


Ο τόπος /οι παράδοσης των καπνών πρέπει να βρί¬ 
σκονται σε απόσταση έως και 40 χιλιόμετρα από τον 
τόπο όπου αυτά παρήχθησαν. Ειδικότερα, σε περίπτωση 
παράδοσης των καπνών σε κέντρο μεταποίησης της 
αγοράστριας ευρισκόμενο εκτός των ορίων του νομού 
όπου αυτά παρήχθησαν, η ευθύνη και το κόστος μετα¬ 
φοράς βαρύνουν την αγοράστρια. 

γ. Σε περίπτωση διαφωνίας παραγωγών και μεταποι- 
ητών για την ποιοτική ταξινόμηση των καπνών με από¬ 
φαση του οικείου Νομάρχη ορίζεται τριμελής Επιτροπή 
διαιτησίας, η οποία αποτελείται από ένα Γεωτεχνικό 
υπάλληλο την Δ/νσης Γεωργίας/Αγροτικής Ανάπτυξης 
με τον αναπληρωτή του, ως πρόεδρο, τον παραγωγό ή 
εκπρόσωπό του και τον μεταποιητή ή εκπρόσωπό του. 
Τα αποτελέσματα της επιτροπής αυτής είναι τελεσίδικα. 
Σε περίπτωση άρνησης των συμβαλλομένων για τον 

ορισμό τους και τη μη συμμετοχή τους στην επιτροπή, 
με απόφαση του Νομάρχη, αντικαθίστανται τα μέλη που 
δεν συμμετέχουν από γεωτεχνικούς υπαλλήλους. 

Η διαδικασία εξέτασης της διαφωνίας καθώς και της 
λήψης των δειγμάτων περιγράφεται στο επισυναπτόμε- 
νο ΠΑΡΑΡΤΗΜΑ Γ' που αποτελεί αναπόσπαστο τμήμα 
της παρούσης και όπως αναφέρεται σε αυτό η ποιοτική 
επανεκτίμηση των καπνών θα γίνεται σύμφωνα με την 
τεχνική περιγραφή των ποιοτήτων του ΠΑΡΑΡΤΗΜΑΤΟΣ 
Α' της παρούσης σύμβασης. 

δ. Σε περίπτωση που ο αγοραστής δεν παραλάβει με 
δική του υπαιτιότητα μέχρι την καταληκτική ημερομηνία 
την ποσότητα του συγκομισθέντος καπνού που αποτε¬ 
λεί αντικείμενο της παρούσης σύμβασης καθενός από 
τα μέλη του συνεταιρισμού, τότε ρητά συμφωνείται ότι 
θα καταβάλει στον Συνεταιρισμό ως ποινική ρήτρα και 

αναπόδεικτη αποζημίωση των μελών του ποσό €. 

ανά χιλιόγραμμο της μη παραληφθείσας ποσότητας. 

Σε περίπτωση μη παραλαβής των καπνών μέχρι την 
καταληκτική ημερομηνία ισχύει ότι αναφέρεται στο 
Άρθρο 4 παρ. 3 της υπ’ αριθμ. 67002/16.11.2006 κοινής 
υπουργικής απόφασης. 

ε. Σε περίπτωση που οποιοσδήποτε καπνοπαραγω- 
γός-μέλος του συνεταιρισμού δεν παραδώσει με δική 
του υπαιτιότητα μέχρι την καταληκτική ημερομηνία την 
ποσότητα του καπνού που αποτελεί αντικείμενο της 
παρούσης σύμβασης, λαμβανομένης υπόψη και της συμ- 
φωνηθείσης απόκλισης της παραγράφου (α)του Αρθρου 
2 και δεν έχει προβεί αυτός ή ο συνεταιρισμός του στις 
ενέργειες που αναφέρονται στην παράγραφο (θ) του 
Άρθρου 1, τότε ρητά συμφωνείται ότι ο συνεταιρισμός 
θα καταβάλει στον αγοραστή ως ποινική ρήτρα και 
αναπόδεικτη αποζημίωση του ποσού €.ανά χιλιό¬ 

γραμμο της μη παραδοθείσας ποσότητας. 

στ. Καταληκτική ημερομηνία για την παράδοση / πα¬ 
ραλαβή των καπνών συμφωνείται η. 

Άρθρο 4: Λοιποί όροι 

α. Η παρούσα σύμβαση συνάπτεται για την εσοδεία. 

β. Ως αρμόδια δικαστική αρχή συμφωνείται το δικα¬ 
στήριο της έδρας της του Συνεταιρισμού. 

γ. Η παρούσα σύμβαση διέπεται από τις κείμενες δι¬ 
ατάξεις του Αστικού Κώδικα. 

δ. Η παρούσα σύμβαση μαζί με τα Παραρτήματά της 
υπογράφεται σε τρία αντίτυπα και λαμβάνουν από ένα 
οι δύο συμβαλλόμενοι και ένα κατατίθεται στον ΟΠΕ- 
ΚΕΠΕ. 

(Τόπος - Ημερομηνία) 


ΟΙ ΣΥΜΒΑΛΛΟΜΕΝΟΙ 

Για τον Συνεταιρισμό Για την Αγοράστρια Εταιρεία 

ΣΥΜΒΑΤΙΚΕΣ ΗΜΕΡΟΜΗΝΙΕΣ (Άρθρο 3, παραγρ. β και 
Υ) 

(1) Συμφωνούμενη ημερομηνία για την ολοκλήρωση 
παραδόσεων / παραλαβών των καπνών της Σύμβασης. 

(2) Συμφωνούμενη ημερομηνία ανακοίνωσης του προ¬ 
γράμματος παραλαβών από την αγοράστρια στους πω- 
λητές και τον Συνεταιρισμό τους, καθώς και του ορισμού 
και από τους δύο συμβαλλομένους των τεχνικών καπνού 
που θα συμμετέχουν στις επιτροπές εξέτασης διαφω¬ 


νιών. Η ημερομηνία αυτή πρέπει να είναι τέτοια ώστε 
να επιτρέπει με εύλογο ρυθμό παραλαβών την τήρηση 
της ημερομηνίας (1). 

(3) Καταληκτική ημερομηνία παραδόσεων / παραλα¬ 
βών, πέραν της οποίας θεωρείται ότι ένα από τα αντι¬ 
συμβαλλόμενα μέρη απήσχε οριστικά - μερικώς ή ολικώς 
- από τις συμβατικές του υποχρεώσεις. 


ΠΑΡΑΡΤΗΜΑ Α' 

ΠΟΙΟΤΗΤΕΣ ΑΝΑΦΟΡΑΣ 

1. ΜΠΑΣΜΑΣ 

Α' ΠΟΙΟΤΗΤΑ: Φύλλα ώριμα, υγιή, χωρίς ελαττώματα 
αποξηράνσεως, προερχόμενα από όλα τα χέρια συλ¬ 
λογής εκτός του πρώτου (πρωτομάνα), μήκους μέχρι 15 
εκατοστά, χρώματος χρυσοκίτρινου, πορτοκαλοχρόου 
μέχρι ερυθροκίτρινου, καλής ελαστικότητας και στιλ- 
πνότητος, με αρκετή ύλη, με υφή πορώδη, λεπτό ιστό, 
με έντονο ευγενές άρωμα και καλή καυσιμότητα. 

Β' ΠΟΙΟΤΗΤΑ: Φύλλα ώριμα που παρουσιάζουν ελα¬ 
φρά ελαττώματα ακεραιότητας ή και αποξηράνσεως, 
με ελαφρές προσβολές από ασθένειες, προερχόμενα 
από όλα τα χέρια συλλογής, μήκους μέχρι 20 εκατοστά, 
χρώματος ανοικτού κίτρινου, ξανθοπράσινου, ερυθρω¬ 
πού ή καστανού, με υφή αρκετά πορώδη και λεπτό ιστό, 
μέτρια ελαστικότητα και στιλπνότητα, με αρκετή ύλη, 
πολύ καλή καυσιμότητα και ευγενές άρωμα. 

Γ' ΠΟΙΟΤΗΤΑ: Φύλλα αδύνατα ή χοντρά, παρουσιάζο- 
ντα εμφανή ελαττώματα αποξηράνεως προερχόμενα 
από όλα τα χέρια συλλογής, ανεξαρτήτως μεγέθους, 
ανομοιόμορφου χρωματισμού, παρουσιάζοντα εμφανή 
ελαττώματα ακεραιότητος, με ελαφρύ άρωμα, με ελατ¬ 
τώματα που προέρχονται από ασθένειες ή έντομα, αλλά 
παρουσιάζοντα τα ελάχιστα ποιοτικά χαρακτηριστικά. 

2. ΚΑΤΕΡΙΝΗ 

Α' ΠΟΙΟΤΗΤΑ: Φύλλα ώριμα, υγιή, χωρίς ελαττώματα 
αποξηράνσεως, προερχόμενα από όλα τα χέρια συλ¬ 
λογής εκτός του πρώτου (πρωτομάνα), μήκους μέχρι 
20 εκατοστά, χρώματος ανοιχτού κίτρινου ή πορτο¬ 
καλοχρόου μέχρι ερυθρωπού, με υφή πορώδη, καλής 
ελαστικότητος και στιλπνότητος, με αρκετή ύλη, λεπτό 
ιστό και πολύ καλή καυσιμότητα. 

Β' ΠΟΙΟΤΗΤΑ: Φύλλα ώριμα, με ελαφρά ελαττώματα 
ακεραιότητας ή και αποξηράνσεως, με ελαφρές προ¬ 
σβολές από ασθένειες, που προέρχονται από όλα τα 
χέρια συλλογής, μήκους μέχρι 25 εκατοστά, χρώματος 
κίτρινου, πορτοκαλοχρόου, ξανθοπράσινου, ερυθρωπού 
ή ανοικτού καστανού, υφής πορώδους, μέτριας ελαστι¬ 
κότητος και στιλπνότητος, με αρκετή ύλη, λεπτό ιστό 
και πολύ καλή καυσιμότητα. 

Γ' ΠΟΙΟΤΗΤΑ: Φύλλα αδύνατα, χωρίς ύλη, με αδρύ 
ιστό, με εμφανή ελαττώματα αποξηράνεως, προερχόμε¬ 
να από όλα τα χέρια συλλογής, ανεξαρτήτως μεγέθους, 
ανομοιόμορφου χρωματισμού, παρουσιάζοντα εμφανή 
ελαττώματα ακεραιότητος, και εμφανείς προσβολέςμε 
από ασθένειες, αλλά έχοντα τα ελάχιστα ποιοτικά χα¬ 
ρακτηριστικά. 

3. ΒΙΡΤΖΙΝΙΑ 

Α' ΠΟΙΟΤΗΤΑ: Φύλλα εντελώς ώριμα, πλήρως ανεπτυγ¬ 
μένα, υγιή, ακέραια, χωρίς ελαττώματα αποξηράνσεως, 
χρώματος ομοιόμορφου, κίτρινου λεμονιού μέχρι ελα¬ 
φρώς πορτοκαλοχρόου, με ύλη, λεπτό ιστό και καλή 

καυσιμότητα, προερχόμενα κυρίως από τα μεσαία χέρια 
συλλογής. 

Β' ΠΟΙΟΤΗΤΑ: Φύλλα αρκετά ώριμα και αρκετά ανε¬ 
πτυγμένα, αρκετά ακέραια, ελαφρώς προσβεβλημένα, 
παρουσιάζοντα ελαφρά ελαττώματα αποξηράνσεως, 
χρώματος που ποικίλλει, από κίτρινου, λεμονοχρόου, 
πορτοκαλοχρόου έως ερυθρωπού με ελαφρά πράσινη 
απόχρωση και με καλή καυσιμότητα. 

Γ' ΠΟΙΟΤΗΤΑ: Φύλλα αρκετά ώριμα αλλά όχι πλήρως 
ανεπτυγμένα, αρκετά ακέραια, με εμφανείς προσβο¬ 
λές από ασθένειες, ανεξαρτήτως μεγέθους και χεριού 
συλλογής, με εμφανή ελαττώματα αποξηράνσεως, χρώ¬ 
ματος που ποικίλει, από κίτρινου έως φαιοκαστανού ή 
πρασινωπού, παρουσιάζοντα όμως τα ελάχιστα ποιοτικά 
χαρακτηριστικά. 


ΠΑΡΑΡΤΗΜΑ Β' 

ΕΛΑΧΙΣΤΕΣ ΠΟΙΟΤΙΚΕΣ ΑΠΑΙΤΗΣΕΙΣ 

Αντικείμενο αγοροπωλησίας σύμφωνα με τους όρους 
της παρούσας σύμβασης είναι ο καπνός υγιούς ανόθευ¬ 
της και σύμφωνης με τα συναλλακτικά ήθη ποιότητας 
λαμβανομένων υπόψη των τυπικών χαρακτηριστικών της 
κάθε ποικιλίας και ο οποίος δεν εμφανίζει τα ακόλουθα 
χαρακτηριστικά: 
α) τεμάχια φύλλων 
β) φύλλα πολύ σκισμένα από χαλάζι 
γ) φύλλα των οποίων η επιφάνεια έχει υποστεί βλάβες 
κατά περισσότερο από ένα τρίτο 
δ) φύλλα που έχουν προσβληθεί κατά περισσότερο 
από 25% της επιφάνειας τους από ασθένειες ή από 
προσβολές εντόμων 

ε) φύλλα που παρουσιάζουν κατάλοιπα φυτοφαρμά¬ 
κων 

στ) μη ώριμα φύλλα χλωρού πράσινου χρωματισμού 
ζ) φύλλα που έχουν προσβληθεί από παγετό 
η) μουχλιασμένα ή σάπια φύλλα 
θ) φύλλα που έχουν μη αποξηραμένες νευρώσεις υγρά 
ή προσβεβλημένα από σήψη ή που έχουν λιπαρές ή 
χοντρές πλευρές 

ι) φύλλα που προέρχονται από οφθαλμούς 
ια) φύλλα που έχουν ασυνήθη οσμή για την εν λόγω 
ποικιλία 

ιβ) φύλλα που έχουν λερωθεί από προσφυή χρώμα¬ 
τα 


ιγ) φύλλα, το ποσοστό υγρασίας των οποίων ξεπερνά 
τις ανοχές που καθορίζονται παρακάτω. 

ΠΟΣΟΣΤΑ ΥΓΡΑΣΙΑΣ 

1. ΜΠΑΣΜΑΣ 16% ποσοστό υγρασίας 1% ανοχή 

2. ΚΑΤΕΡΙΝΗ 16% ποσοστό υγρασίας 1% ανοχή 

3. ΒΙΡΤΖΙΝΙΑ 16% ποσοστό υγρασίας 1% ανοχή 


ΠΑΡΑΡΤΗΜΑ Γ 

ΔΕΙΓΜΑΤΟΛΗΨΙΑ ΚΑΙ ΠΟΙΟΤΙΚΗ ΕΚΤΙΜΗΣΗ 
ΣΕ ΠΕΡΙΠΤΩΣΗ ΕΝΣΤΑΣΕΩΝ 

Το δείγμα συμφωνείται να λαμβάνεται από όλα τα δέ¬ 
ματα του παραγωγού προς παράδοση ή όταν αυτό δεν 
είναι εφικτό από ένα ποσοστό δεμάτων, το οποίο πο¬ 
σοστό καθορίζει η Επιτροπή Εξέτασης των Ενστάσεων 
και σε καμία περίπτωση δεν θα είναι κάτω του 30% της 
ποσότητας παράδοσης. Επίσης να αντιπροσωπεύουν 
αναλογικά όλα τα χέρια συλλογής καθώς και τα τυχόν 
διαφορετικά αγροτεμάχια όπου παρήχθη ο καπνός. 

Από κάθε δέμα λαμβάνεται ομοιόμορφο δείγμα, εναλ¬ 
λάξ από διαφορετικές μεριές ώστε να καλύπτεται ανα¬ 
λογικά όλη η προς παράδοση ποσότητα, ανάλογα με τη 
μέθοδο συσκευασίας που ακολουθείται σε κάθε ποικιλία 
και κάθε περιοχή. 

Έτσι, π.χ. για δέματα που συσκευάζονται σε δύο σειρές 
παστάλι ή αρμάθες, το δείγμα λαμβάνεται εναλλάξ από 
τη μία και την άλλη πλευρά του δέματος και επίσης 
εναλλάξ από το κέντρο και τις άκρες του δέματος. 

Γ ια δέματα που συσκευάζονται σε περισσότερες 
σειρές ορμαθών, (καλούπια), εκτός των ανωτέρω, το 
δείγμα λαμβάνεται εναλλάξ από τις εσωτερικές και τις 
εξωτερικές αρμαθοσειρές. 

Μετά τη διασφάλιση της αντιπροσωπευτικότητας του 
δείγματος, το δείγμα φυλλομετρείται από την Επιτρο¬ 
πή Εξέτασης των Ενστάσεων και τα φύλλα κατατάσ¬ 
σονται στις ποιοτικές κατηγορίες της παραγράφου γ 
του άρθρου 2 σύμφωνα με την τεχνική περιγραφή του 
Παραρτήματος Α' της σύμβασης. 

Τέλος τα φύλλα χωρισμένα κατά ποιοτική κατηγορία 
ζυγίζονται και υπολογίζονται τα ποσοστά επί του συ¬ 
νόλου των φύλλων κάθε κατηγορίας. 

Η διαδικασία αυτή συμφωνείτε να τηρείται υποχρε¬ 
ωτικά και σχολαστικά σε όλες τις καπνοπαραγωγικές 
περιοχές της Ελλάδος χωρίς εξαιρέσεις. 

